Joachim Ringelnatz

Joachim Ringelnatz er pseudonymet for den tyske maleren, tegneren, kabaretartisten og forfatteren Hans Bötticher (født 7. august 1883 i Wurzen, død 17. november 1934 i Berlin). Ringelatz forklares vanligvis som et ordspill på Ringelnatter som er en slange som forekommer i Tyskland. 

Liv og virke
Han var sjømann i sin ungdom, og tjenestegjorde på en minesveiper under første verdenskrig.

Etter krigen begynte han å opptre som kabaretartist med egne tekster (den tids stand-up-komedie). Han ga også ut nokså ironiske vers, med ordspill og tilnærmet nonsens innimellom. Hans mest populære skikkelse var den anarkistiske sjømannen Kuddel Daddeldu som oftest var full og hadde null respekt for fintfolk og øvrighet. (En skandinaviske paralleller finnes i Albert Engstrøms Kolingen og litt i Storm Ps skikkelser. De opptrådte ikke som sine figurer.)

De siste tretten årene av livet dyrket han mest billedkunsten, men måtte stadig på scenen for å ha til livets opphold. Han deltok med bilder på en utstilling i Akademie der Künste i slutten av 1920-årene sammen med blant andre Otto Dix og George Grosz. Han illustrerte også enkelte av sine bøker.

Nazistene forbød ham å opptre i de byene de etterhvert overtok styringen i, fra 1932 av. Han døde av tuberkulose i 1934, og var allerede da utstøtt fra scener over hele Tyskland. Bøkene hans ble brent og bilder inndradd fra samlinger. Svært mye kom bort under den annen verdenskrig, men ca. 200 malerier og tegninger finnes fortsatt. To av bøkene hans er gitt ut i 1990-årene. 

 Bøker 
 1910 Gedichte
 1911 Was ein Schiffsjungen-Tagebuch erzählt
 1912 Die Schnupftabakdose. Stumpfsinn in Versen und Bildern von Hans Bötticher und Richard Seewald
 1913  Ein jeder lebt's. Novellen (digital reconstruction:  UB Bielefeld) 
 1920/1923 Turngedichte
 1920 Kuttel Daddeldu oder das schlüpfrige Leid
 1921 Die gebatikte Schusterpastete
 1922 Die Woge. Marine-Kriegsgeschichten 
 1923 Kuttel Daddeldu (digital reconstruction: Kuttel Daddeldu. Neue Gedichte der erweiterten Ausgabe, scans of a 1924 edition at the library of the university of Bielefeld)
 1924 ...liner Roma... med 10 av hans illustrasjoner. 
 1924 Nervosipopel. Elf Angelegenheiten
 1927 Reisebriefe eines Artisten 
 1928 Allerdings (digital reconstruction: UB Bielefeld)
 1928 Als Mariner im Krieg (under pseudonymet Gustav Hester) 
 1928 Matrosen. Erinnerungen, ein Skizzenbuch, handelt von Wasser und blauem Tuch 
 1929 Flugzeuggedanken 
 1931 Mein Leben bis zum Kriege (Selvbiografi)
 1931 Kinder-Verwirrbuch med mange bilder
 1932 Die Flasche und mit ihr auf Reisen
 1932 Gedichte dreier Jahre (digital reconstruction: UB Bielefeld)
 1933 103 Gedichte (digital reconstruction:  UB Bielefeld) 
 1934 Gedichte. Gedichte von einstmals und heute 

Posthumt utgitt:
 1935 Der Nachlaß
 1939 Kasperle-Verse

 Referanser 

 Eksterne lenker 



  Ten of Ringelnatz' best-known works
  http://www.ringelnatz.net/ 
  http://www.ringelnatzstiftung.de/
  http://gutenberg.spiegel.de/ringelnz/liner/liner.htm

Kategori:Personer fra Landkreis Leipzig
Kategori:Tyske tegnere
Kategori:Tyske malere
Kategori:Tyske forfattere
Kategori:Tyskere fra første verdenskrig
Kategori:Tysk militærpersonell (Marinen i Keiserrike)